La sol·licitud s'haurà de presentar per mitjans electrònics a través de l'adreça electrònica de DEOSE de l'autoritat laboral competent, i per persona legitimada (representants o persona designada per aquests).
La sol·licitud haurà de contenir en tot cas: a) Identificació del sol·licitant, telèfon de contacte i adreça de correu electrònic; b) Acreditació de la delegació per presentar la sol·licitud, en el cas de ser presentada per persona diferent dels promotors o representants dels òrgans de govern; c) La denominació de l'organització, incloses les seves sigles o acrònim; d) Domicili de la seu social de l'organització; e) Àmbit territorial i funcional d'actuació, f) Núm. d'identificació fiscal, g) CCAE (4 dígits) s'han d'expressar tots els sectors de l'activitat econòmica del seu àmbit d'actuació i h) En els casos que excepcionalment els sindicats i associacions empresarials presentin la documentació en paper, caldrà que aportin una declaració responsable signada per tots els representants de l'organització o persona designada per aquests on posin de manifest la manca de mitjans electrònics i la impossibilitat d'obtenir-los.
Juntament amb la sol·licitud, els representants de l'organització podran donar el seu consentiment autoritzant a l'oficina pública competent perquè obtingui de forma directa a través de certificats electrònics l'acreditació de la identitat dels representants dels òrgans de govern.
Si algun o alguns dels representants dels òrgans de direcció de les organitzacions sindicals i empresarials no presta el seu consentiment perquè l'oficina pública comprovi les seves dades, haurà d'aportar la documentació acreditativa en format PDF.
Acta o certificat de l'acord de modificació signada o bé digitalment o bé en totes les pàgines per les persones que, de conformitat amb els estatuts, tenen facultat per atorgar-lo, i que com a mínim, ha de contenir:
a) El lloc i la data en què s'ha estès.
b) Acord pel que es modifiquen els estatuts adoptat d'acord amb les previsions legals i estatutàries.
c) La indicació dels articles dels estatuts que es modifiquen o, en el seu cas, si es tracta d'una modificació global del contingut dels estatuts de l'entitat.
Text íntegre dels nous estatuts amb la inclusió de les modificacions acordades, signat o bé digitalment o bé en totes les pàgines pels representants de l'organització, i en els que s'ha de fer constar, mitjançant diligència estesa al final del document, que han quedat redactats amb la inclusió de les modificacions acordades en l'assemblea general, o en el seu cas, de conformitat amb el procediment establert en els seus estatuts, així com, en ambdós supòsits, la data en que es va acordar la modificació.
Caldrà identificar els signants amb noms i cognoms.
La modificació estatutària que comporti un canvi de l'àmbit territorial de l'organització s'adreçarà on estigui inscrita l'associació donarà lloc al trasllat de l'expedient a l'Oficina Pública de dipòsit competent, de conformitat amb el nou àmbit territorial d'actuació de l'entitat, i la baixa de la mateixa un cop comunicada la seva inclusió en el nou dipòsit.
Des del dia 9 d'abril de 2018 la sol·licitud de dipòsit d'estatuts d'organitzacions sindicals o empresarials, així com la resta de tràmits, s'han de presentar per mitjans electrònics a través de l'aplicació DEOSE.